देव आनन्द

देव आनन्द (जन्म; धरमदेव पिशोरीमल आनंद  २६ सितंबर १९२३ - ३ दिसम्बर २०११) हिन्दी फ़िल्मों के एक प्रसिद्ध अभिनेता, लेखक, फिल्म निर्माता, फिल्म निर्देशक थे। आनंद को भारतीय सिनेमा के इतिहास में सबसे महान और सबसे सफल अभिनेताओं में से एक माना जाता है। छह दशक से अधिक लंबे करियर में उन्होंने 100 से अधिक फिल्मों में काम किया। आनंद चार फ़िल्मफ़ेयर पुरस्कारों के प्राप्तकर्ता हैं, जिनमें दो सर्वश्रेष्ठ अभिनेता के लिए शामिल हैं। भारत सरकार ने उन्हें 2001 में भारत के तीसरे सर्वोच्च नागरिक सम्मान पद्म भूषण और 2002 में दादा साहब फाल्के पुरस्कार से सम्मानित किया।

 व्यक्तिगत जीवन 

धर्मदेव आनंद, जो की देव आनन्द के नाम से प्रसिद्ध थे, का जन्म २६ सितम्बर १९२३ में गुरदास पुर (जो अब नारोवाल जिला, पाकिस्तान में है) में हुआ और उनका निधन ३ दिसम्बर २०११ रात १० बजे को लंदन में हृदयघात से हुआ। वे भारतीय सिनेमा के बहुत ही सफल कलाकार, निर्देशक और फ़िल्म निर्माता थे। उनके पिता किशोरीमल आनंद पेशे से वकील थे। उन्होंने गवर्नमेंट कॉलेज लाहौर से अंग्रेजी साहित्य में स्नातक की डिग्री प्राप्त की। देव आनंद के भाई, चेतन आनंद और विजय आनंद भी भारतीय सिनेमा में सफल निर्देशक थे। उनकी बहन शील कांता कपूर प्रसिद्ध फ़िल्म निर्देशक शेखर कपूर की माँ है। भारतीय सरकार ने देव आनंद को भारतीय सिनेमा के योगदान के लिए २००१ में पद्म भूषण और २००२ में दादासाहेब फाल्के पुरस्कारों से सम्मानित किया।

 फिल्मी सफर 
देव आनंद काम की तलाश में मुंबई आये और उन्होंने मिलट्री सेंसर ऑफिस में १६० रुपये प्रति माह के वेतन पर काम की शुरुआत की! शीघ्र ही उन्हें प्रभात टाकीज़ की एक फ़िल्म हम एक हैं में काम करने का मौका मिला! और पूना में शूटिंग के वक़्त उनकी दोस्ती अपने ज़माने के सुपर स्टार गुरु दत्त से हो गयी! कुछ समय बाद अशोक कुमार के द्वारा उन्हें एक फ़िल्म में बड़ा ब्रेक मिला! उन्हें बॉम्बे टाकीज़ प्रोडक्शन की फ़िल्म ज़िद्दी में मुख्य भूमिका प्राप्त हुई और इस फ़िल्म में उनकी सहकारा थीं कामिनी कौशल, ये फ़िल्म १९४८ में रिलीज़ हुई और सफल भी हुई! १९४९ में देव आनंद ने अपनी एक फ़िल्म कम्पनी बनाई, जिसका नाम नवकेतन रखा गया, इस तरह अब वो फ़िल्म निर्माता बन गए! देव आनंद साहब ने अपने मित्र गुरुदत्त को निर्देशक के रूप में चयन किया और एक फ़िल्म का निर्माण किया, जिसका नाम था बाज़ी, ये फ़िल्म १९५१ में प्रदर्शित हुई और काफी सफ़ल हुई।

इसके बाद देव साहब नें कुछ भूमिकाएं निभाई जो कुछ नकरात्मक शेड लिए थीं! जब राज कपूर की आवारा पर्दर्शित हुई, तभी देव आनंद की राही और आंधियां भी प्रदर्शित हुईं! इसके बाद आई टेक्सी ड्राईवर, जो हिट साबित हुई! इस फ़िल्म में इनके साथ थीं कल्पना कार्तिक, जिन्होंने देव साहब के साथ विवाह किया और १९५६ में इन्हें एक पुत्र हुआ, जिसका नाम सुनील आनंद रखा गया।

इसके बाद उनकी कुछ फ़िल्में आयीं जैसे, मुनीम जी, सी आई डी और पेइंग गेस्ट, उसके बाद तो हर नौजवान उनके स्टाइल का दीवाना हो गया और उनका स्टाइल अपनाने की कोशिश करता।१९५५ में उन्होंने उस ज़माने के एक और सुपर स्टार दिलीप कुमार के साथ काम किया और फ़िल्म का नाम था इंसानियत. १९५८ में उनको फ़िल्म काला पानी के लिए बेहतरीन कलाकार के पुरस्कार से नवाज़ा गया।

इसके बाद उनके जीवन में सुरैय्या आईं, जिनके साथ उन्होंने ६ फ़िल्मो में काम किया! एक बार देव आनंद ने शूटिंग के दौरान सुरैया को पानी में डूबने से बचाया तब से वो उन्हें प्यार करने लगीं, लेकिन सुरैया की दादी धार्मिक कारणों से इनके रिश्ते के खिलाफ थीं। सुरैय्या आजीवन कुंवारी ही रहीं।  देव आनंद ने अभी कुछ ही समय पहले स्वीकार किया, की वो उनसे प्यार करते थे, यदि उनकी शादी सुरैया के साथ हो गयी होती तो उनका जीवन शायद कुछ और ही होता।

१९६५ में उनकी पहली रंगीन फ़िल्म प्रदर्शित हुई, जिसका नाम था गाइड, ये एक मशहूर लेखक आर के नारायण के उपन्यास आधारित थी, जिसका निर्माण उनके छोटे भाई विजय आनंद ने किया था, इस फ़िल्म में देव आनंद के साथ थीं वहीदा रहमान! ये फ़िल्म देव साहब ही बेहतरीन फ़िल्मों में से एक है, जिसके बारे में कहा जाता है की अब दुबारा गाइड कभी नहीं बन सकती, ऐसी फ़िल्म सिर्फ एक बार ही बनती है।

उसके बाद उन्होंने विजय आनंद के साथ मिल कर एक और फ़िल्म का निर्माण किया, जिसका नाम था ज्वेल थीफ, इसमें उनके साथ थीं, वैजयंती माला, तनूजा, अंजू महिन्द्रू और हेलेन! इसके बाद उनकी अगली फ़िल्म थी जॉनी मेरा नाम, जो उस समय सफलतम फ़िल्मों में से एक थी।

१९७० में बतौर निर्देशक उनकी पहली फ़िल्म आई प्रेम पुजारी, जो सफल नहीं हुई, लेकिन अगले ही वर्ष उनके द्वारा निर्देशित फ़िल्म हरे राम हरे कृष्णा ने सफलता का स्वाद चखा 
इस फ़िल्म में उनकी खोज ज़ीनत अमान ने "जेनिस" नाम की लड़की का किरदार निभाया, जो माता पिता के तनाव से तंग आ कर हिप्पियों के समूह में शामिल हो जाती है।

इसी वर्ष उनकी एक और फ़िल्म तेरे मेरे सपने प्रदर्शित  हुई, जिसमें उनके साथ थीं मुमताज़, ये फ़िल्म ए.जे क्रोनिन के उपन्यास The Citadel पर आधारित थी, इस फ़िल्म को उनके भाई विजय आनंद द्वारा निर्देशित किया गया था। ज़ीनत अमान के बाद उनकी नयी खोज थी टीना मुनीम, जिनके साथ उन्होंने १९७८ में फ़िल्म देस परदेस का निर्माण किया, ये भी उनकी एक सफल फ़िल्म थी।

१९७७ में उन्होंने एक राजनितिक दल नेशनल पार्टी ऑफ़ इंडिया का निर्माण किया, जो की तत्कालीन प्रधान मंत्री श्रीमती इंदिरा गाँधी के खिलाफ था ! लेकिन ये राजनितिक दल ज्यादा समय तक नहीं रहा।

देव आनंद की फ़िल्में उनके संगीत के कारण भी प्रसिद्ध है, उनकी फ़िल्मों का संगीत आज भी लोगों को मंत्र मुग्ध करता है! उन्होंने जिन संगीतकारों, लेखकों और गायकों के साथ काम किया उनमे से कुछ इस प्रकार हैं, शंकर-जयकिशन, ओ पी नैयर, कल्याण जी- आनंद जी, सचिन देव बर्मन, राहुल देव बर्मन, लेखक: हसरत जयपुरी, मज़रूह सुल्तानपुरी, नीरज, शैलेन्द्र, आनंद बख्शी, गायक: मोह्हमद रफ़ी, महेंद्र कपूर, किशोर कुमार, मुकेश आदि।

सितम्बर २००७ में उनकी आत्मकथा रोमांसिंग विद लाइफ उनके जन्म दिवस के अवसर पर प्रदर्शित की गयी, जहाँ भारत के तात्कालिक प्रधान मंत्री श्री मनमोहन सिंह जी भी उपस्थित थे।

 प्रमुख फिल्में 
 वर्ष  फ़िल्म  पात्र/चरित्र  टिप्पणी2005  मिस्टर प्राइम मिनिस्टर  जोनी मास्टर 2003  अमन के फरिश्ते  2003  लव एट टाइम्स स्क्वैर  शान 2001  सेंसर  1996  रिटर्न ऑफ ज्वैलथीफ  1994  गैंगस्टर  1991  सौ करोड़  1990  अव्वल नम्बर  1989  सच्चे का बोलबाला  1989  लश्कर  1985  हम नौजवान  1984  आनन्द और आनन्द  1982  स्वामी दादा  1980  मन पसन्द  1980  लूटमार  1978  देस परदेस  वीर साहनी 1977  साहेब बहादुर  1977  डार्लिंग डार्लिंग  1977  कलाबाज़  विजय 1976  जानेमन  1976  बुलेट  1975  वारंट  1974  अमीर गरीब  1974  इश्क इश्क इश्क  1974  प्रेम शस्त्र  1973  शरीफ़ बदमाश  1973  छुपा रुस्तम  1973  जोशीला  1973  बनारसी बाबू  1973  हीरा पन्ना  1972  यह गुलिस्ताँ हमारा  1971  गैम्बलर  1971  तेरे मेरे सपने  1971  हरे रामा हरे कृष्णा  प्रशान्त जयसवाल1970  जॉनी मेरा नाम  1970  प्रेम पुजारी  1970  द ईविल विद इन  1969  महल  1968  दुनिया  1968  कहीं और चल  1967  ज्वैलथीफ  विनय/प्रिन्स अमर 1966  प्यार मोहब्बत  1965  गाइड  राजू 1965  तीन देवियाँ  1964  शराबी  1963  तेरे घर के सामने  1963  किनारे किनारे  1962  असली नकली  1962  बात एक रात की  1961  जब प्यार किसी से होता है  1961  हम दोनों  1961  माया  1961  रूप की रानी चोरों का राजा  1960  जाली नोट  1960  बम्बई का बाबू  1960  एक के बाद एक  1960  काला बाज़ार  1960  मंज़िल  1960  सरहद  1959  लव मैरिज  1958  काला पानी  करन मेहरा 1958  अमर दीप  1958  सोलवाँ साल  1957  बारिश  1957  दुश्मन  1957  नौ दो ग्यारह  1957  पेइंग गेस्ट  1956  सी आई डी  शेखर 1956  फंटूश  1956  पॉकेटमार  1955  मुनीम जी  1955  फ़रार  1955  हाउस नम्बर 44  1955  इन्सानियत  1955  मिलाप  1954  टैक्सी ड्राइवर  1954  बादबाँ  1954  कश्ती  1953  अरमान  1953  हमसफर  1953  पतिता  1953  राही  1952  आँधियां  1952  जाल  1952  तमाशा  1952  ज़लज़ला  1951  आराम  श्याम 1951  बाज़ी  मदन 1951  दो सितारे  1951  नादान  1951  सनम  1951  सज़ा  अशोक 1951  स्टेज  1950  निराला  1950  अफ़सर  1950  बिरहा की रात  1950  दिलरुबा  1950  हिन्दुस्तान हमारा  1950  खेल  1950  मधुबाला  1950  निली  1949  जीत  विजय 1949  शाइर  1949  शायर  1949  उधार  1948  हम भी इंसान हैं  1948  विद्या  चन्द्र्शेखर 1948  ज़िद्दी  1947  आगे बढ़ो  1947  मोहन  1946  हम एक हैं  

 बतौर लेखक 
 वर्ष  फ़िल्म  टिप्पणी1993  प्यार का तराना 1978  देस परदेस 

 बतौर निर्माता 
 वर्ष  फ़िल्म  टिप्पणी1998  मैं सोलह बरस की 1993  प्यार का तराना 1978  देस परदेस 

 बतौर निर्देशक 
 वर्ष  फ़िल्म  टिप्पणी2005  मिस्टर प्राइम मिनिस्टर 2003  लव एट टाइम्स स्क्वैर 2001  सेंसर 1998  मैं सोलह बरस की 1994  गैंगस्टर 1993  प्यार का तराना 1991  सौ करोड़ 1990  अव्वल नम्बर 1989  सच्चे का बोलबाला 1985  हम नौजवान 1984  आनन्द और आनन्द 1980  लूटमार 1978  देस परदेस 1974  इश्क इश्क इश्क 1973  हीरा पन्ना 1971  हरे रामा हरे कृष्णा 1970  प्रेम पुजारी 

 नामांकन और पुरस्कार 
 2010 - किशोर कुमार सम्मान - अभिनय के क्षेत्र में 
 1967 - फ़िल्मफ़ेयर सर्वश्रेष्ठ अभिनेता पुरस्कार - गाइड
 1959 - फ़िल्मफ़ेयर सर्वश्रेष्ठ अभिनेता पुरस्कार - काला पानी
 देव आनंद  को सन २००१ में भारत सरकार ने कला क्षेत्र में पद्म भूषण से सम्मानित किया था। ये महाराष्ट्र से हैं।

 सन्दर्भ 

 बाहरी कड़ियाँ 



 द टेलीग्राफ़ – देव आनन्द की जीवनी और मृत्युलेख

श्रेणी:1923 में जन्मे लोग
श्रेणी:२०११ में निधन
श्रेणी:२००१ पद्म भूषण
श्रेणी:दादासाहेब फाल्के पुरस्कार विजेता
श्रेणी:हिन्दी अभिनेता
श्रेणी:फ़िल्मफ़ेयर पुरस्कार विजेता
श्रेणी:भारतीय फ़िल्म अभिनेता